Bratislavskí kynológovia svojim pohotovým zásahom možno zachránili mužovi život
Mestskí policajti si všimli muža ležiaceho na zemi, ten sa nehýbal a nereagoval.
Počas hliadkovania vo večerných hodinách v centre mesta si mestskí policajti všimli muža. Ten nehybne ležal na zemi a nereagoval na slová policajtov. Kynológovia ho z tohto dôvodu okamžite uložili do stabilizovanej polohy a snažili sa ho prebrať k vedomiu, čo sa im napokon aj podarilo. Informovala o tom Mestská polícia Bratislava vo svojom týždennom hlásení.
Medzitým zalarmovali rýchlu zdravotnú pomoc a až do jej príchodu s mužom komunikovali a pútali jeho pozornosť, čím sa ho snažili udržať pri vedomí. "Privolaní zdravotníci následne 64-ročného Bratislavčana previezli do najbližšieho zdravotníckeho zariadenia," uzatvorila Mestské polícia Bratislava.
K téme
Témy
Najčítanejšie za týždeň
Neprehliadnite
Máte tip na článok? Napíšte nám TU